bluuebunny/crossref_metadata_2025 huggingface dataset:
Υποστήριξη κινητικότητας σε ετερογενή δίκτυα κινητών επικοινωνιών μέσω ολοκληρωμένης αρχιτεκτονικής αδιάλειπτης βέλτιστης σύνδεσης
Authors: Τριανταφυλλοπούλου Διονυσία-Αικατερίνη
Published: August 2021

Στην παρούσα διδακτορική διατριβή προτείνεται ένας διεπίπεδος μηχανισμός για τη βελτίωση της παρεχόμενης ποιότητας υπηρεσίας σε εφαρμογές πραγματικού χρόνου πάνω από δίκτυα IEEE 802.16(e). Ο μηχανισμός αυτός αξιοποιεί πληροφορίες που αφορούν στην ποιότητα του ασύρματου μέσου και το επίπεδο παροχής ποιότητας υπηρεσίας στους τελικούς χρήστες, συντονίζει τη λειτουργία των μηχανισμών προσαρμογής του Φυσικού επιπέδου και του επιπέδου Εφαρμογής και δίνει νέο ρόλο στη διαδικασία της μεταπομπής, την οποία χρησιμοποιεί ως μέσο βελτίωσης της παρεχόμενης ποιότητας υπηρεσίας. Με τη χρήση των πληροφοριών που λαμβάνει από το Φυσικό επίπεδο και το επίπεδο Πρόσβασης στο Μέσο, ο μηχανισμός αυτός συντονίζει κατάλληλα τις προσαρμογές της τάξης διαμόρφωσης και του επιπέδου ισχύος στο Φυσικό επίπεδο καθώς και του ρυθμού κωδικοποίησης στο επίπεδο Εφαρμογής και δίνει εντολές για την πραγματοποίηση μεταπομπών. Στόχος του μηχανισμού αυτού είναι η βελτίωση της παρεχόμενης ποιότητας υπηρεσίας με την αποφυγή καταστάσεων ανεπαρκούς λειτουργίας οι οποίες είναι αποτέλεσμα της ανεξάρτητης λειτουργίας των μηχανισμών προσαρμογής διαφορετικών επιπέδων της στοίβας πρωτοκόλλων. Η απόδοση του διεπίπεδου μηχανισμού αποτιμάται τόσο μέσω προσομοίωσης όσο και μέσω θεωρητικής ανάλυσης η οποία επιτρέπει τη δυναμική προσαρμογή των παραμέτρων λειτουργίας του.
Ηλεκτρονικές υπηρεσίες P2P που προάγουν τη συμμετοχικότητα στη λήψη αποφάσεων και τη διαχείριση πόρων
Authors: Καλυκάκης Εμμανουήλ
Published: August 2021

Στόχος της διδακτορικής αυτής διατριβής αποτελεί η δημιουργία μοντέλου διαχείρισης που θα προάγει τη συμμετοχικότητα στη λήψη αποφάσεων και την κατανομή πόρων. Το μοντέλο αυτό εκμεταλλεύεται πλήρως τις επικοινωνιακές και πληροφοριακές δυνατότητες που προσφέρουν οι νέες τεχνολογίες, δημιουργώντας νέα κανάλια αμφίδρομης επικοινωνίας και πληροφόρησης μεταξύ διαχειριστών και μελών. Η ηλεκτρονική διαχείριση πόρων έχει παραδοσιακά θεωρηθεί ως ένα πρωτοποριακό μέσο αντιμετώπισης της γραφειοκρατίας και αδιαφάνειας της διαχειριστικής διαδικασίας, εξαιτίας κυρίως της δυνατότητας άμεσης διάθεσης διαχειριστικών δεδομένων προς την πλειοψηφία των μετόχων του σχήματος. Ωστόσο στο σύνολο των διαχειριστικών μοντέλων (π.χ. Φορολογικό Σύστημα) η λειτουργική βάση (πολίτες) βιώνει μια παθητική θέση εξέλιξης, δίχως την ύπαρξη καναλιών συμμετοχικότητας στο λειτουργικό σχήμα, με αποτέλεσμα να απομακρύνεται από τον διαχειριστικό κύκλο και την λήψη αποφάσεων. Το μοντέλο Συμμετοχικής Διαχείρισης Πόρων, που αναπτύχθηκε στα πλαίσια αυτής της διδακτορικής διατριβής, επικεντρώνεται στο χώρο της φορολογίας με στόχο την υιοθέτηση βασικών αρχών κοινωνικής συμμετοχικότητας και την μετάβαση σε ένα ισότιμο (P2P) μοντέλο διαχείρισης. Η λειτουργία αυτού του μοντέλου βασίζεται στη χρήση ενός διαδικτυακά συμμετοχικού σχήματος, όπου ο κύκλος ζωής και η τοποθέτηση των πόρων θα είναι μια διαφανής και προσδιορίσιμη διαδικασία προς τα απλά μέλη. Αυτό επιτυγχάνεται μέσω της μετάβασης από το υπάρχον μοντέλο διαχείρισης σε ένα Ισότιμο (P2P) σχήμα που προσθέτει νέα κανάλια επικοινωνίας και πληροφόρησης προς και από τους πολίτες. Αυτή η συμμετοχική αρχιτεκτονική εφαρμόζεται παράλληλα με ένα σύνολο εργαλείων συμμετοχικότητας και αρχών που οριοθετούν και καθοδηγούν το λειτουργικό κύκλο. Στις σελίδες αυτές θα παρουσιαστούν τα κύρια ευρήματα της ανάλυσης του ερευνητικού πεδίου της διδακτορικής διατριβής, καθώς και η εφαρμογή τους στη δημιουργία μοντέλου συμμετοχικότητας. Το μοντέλο αυτό θα αναλυθεί εκτενώς παρουσιάζοντας πλήρως τις αρχές και δομές λειτουργίας του, την αρχιτεκτονική του, καθώς και τα εργαλεία υποστήριξης του, δίνοντας μια ολιστική εικόνα της διαδικασίας μετάβασης προς ένα συμμετοχικό σχήμα.
Συγκριτική μελέτη της καρκινογένεσης σε ασθενείς με σποραδικό και οικογενή καρκίνο του παχέος εντέρου
Authors: Μιχαλόπουλος Νικόλαος
Published: August 2021

Σκοπός, της^ παρούσας εργασίας ήταν η ανίχνευση ^ε σλλα·/ί σε *ονίδία που συχνάεμπλέκονται στην καρΓ ινογενεση του ποχεος έντερου (APC Κ ras ρ53) και η αναζήτηση τηςύπαρξης μικροδορυφορικης αστάθειας σε νεοπλάσματα ασθενών με οικογενη, αδενωματωδηποΛυποδιαση (σύνδρομο FAP) κληρονομικό μη πολυποδια^ο καρκίνο (σύνδρομο HNPCC)και σποραδικό καρκίνο του παχεος έντερου Μελετηθη>αν συνολικά 99 νεοπλάσματα παχεοςέντερου με την εφαρμογή των μεθόδων PCR RFLPs SSCPs Sequencing και τηςανοσοιστοχημειας Μεταλλαγές OTCL γονίδιο APC ανιχνεύθηκαν σε ποασιο 21% τωνσποραδικών αδενοκαρκινωματων και 82% των νεοπλασμάτων των ασθενών με οικογενηαδενωματωδη πολυποδιαση Μεταλλαγές στα γονίδια Κ ras και ρ53 εντοπίσθηκαν σεποσοστό 25% και 34% των σποραδικών αδενοκαρκινωματων 45% και 14% τωναδενωμάτων των ασθενών με σύνδρομο FAP 50% και 58% των αδενοκαρκινωματων τωνασθενών με σύνδρομο FAP 0% και 22% των αδενοκαρκινωματων των ασθενών μεσύνδρομο HNPCC αντίστοιχα Μικροδορυφορικη αστάθεια παρατηρήθηκε σε ποσοστό 9%των σποραδικών αδενοκαρκινωματων σε 2 αδενοκαρκινωματα ασθενών FAP και σε όλουςτους ασθενείς HNPCC Στα μικροδορυφορικα ασταθή σποραδικά αδενοκαρκινωματαπαρατηρούνται ιδιαίτερες γενετικές αλλαγές (χαμηλότερη συχνότητα μεταλλαγών τωνγονίδιων Κ ras και ρ53 και συχνές μεταλλαγές του TgfßRII) Επιπλέον αν και οι μεταλλαγέςτου APC ευθύνονται για το σύνδρομο FAP σε ενα μικρό αριθμό νεοπλασμάτων ασθενών μετη νόσο παρατηρείται μικροδορυφορικη αστάθεια
Ο ρόλος του οξειδωτικού stress και των μονοκυττάρων στην παραγωγή προφλεγμονωδών κυτταροκινών κατά την άσκηση και την εργώδη αναπνοή
Authors: Κατσαούνου Παρασκευή
Published: August 2021

Υγιείς άρρενες εθελοντές εκτέλεσαν δύο πρωτόκολλα άσκησης 1. Εισπνοή μέσω αντιστάσεων στο 75% της μέγιστης εισπνευστικής του πίεσης για 45 λεπτά 2. Εργοσπιρομετρία στο 70% της μέγιστης κατανάλωσης οξυγόνου για 45 λεπτά πριν και μετά τη χορήγηση συνδυασμού αντιοξειδωτικών (βιταμίνες E, A και C για δύο μήνες, Αλλοπουρινόλη για 15 ημέρες και Ν-ακετυλοκυστεΐνη για τρεις ημέρες). Τα επίπεδα των κυτταροκινών του πλάσματος προσδιορίστηκαν με ELISA και η ενδοκυττάρια παραγωγή κυτταροκινών από τα μονοκύτταρα με κυτταρομετρία ροής. Πριν τη χορήγηση αντιοξειδωτικών ο TNF-α αυξήθηκε κατά 60%, η IL-1β τριπλασιάστηκε και η IL-6 εξαπλασιάστηκε. Μετά τα αντιοξειδωτικά η IL-1β του πλάσματος κατέστη μη ανιχνεύσιμη, η απόκριση του TNF-α στο πλάσμα καταργήθηκε και η IL-6 μειώθηκε σημαντικά. Η άσκηση δεν αύξησε τόσο το ποσοστό όσο και τη μέση ένταση φθορισμού των μονοκυττάρων που παράγουν κυτταροκίνες. Συμπεραίνουμε ότι το οξειδωτικό stress αποτελεί μείζον ερέθισμα για την παραγωγή κυτταροκινών κατά την άσκηση κι ότι τα μονοκύτταρα δε συμμετέχουν σ’ αυτή τη διαδικασία.
Σπειραματικά επίπεδα και προέλευση του παράγοντα ενεργοποίησης των αιμοπεταλίων (PAF) στην πειραματική σπειραματονεφρίτιδα
Authors: Ζάγκλης Αντώνιος
Published: August 2021

The renal glomerulus and its various cell types (i.e. mesangial cells, endothelial cells) have been shown to synthesize compounds with autacoid and proinflammatory effects. [97,98] The spectrum of proinflammatory compounds of glomerular origin has recently expanded to include the alkyl ether glycerophospholipids, including 1-O-alkyl-2- acetyl-sn- glycero-3- phosphorylcholine, which is structurally identical with platelet activating factor (PAF).This compound can induce platelet and neutrophil aggregation and chemokinesis, vasodilation, increased vascular permeability and stimulation of eicosanoid production. We have demonstrated that PAF can be both synthesized and degraded in isolated glomeruli and in mesangial cells, [7,99] the latter being also capable of de novo synthesis of PAF precursors. Recent observations indicate that PAF receptor antagonism ameliorates glomerular inflammation in rabbit nephrotoxic serum nephritis, as well as the glomerular inflammatory injury induced by in situ formation of immune complexes in the rat kidney with experimental passive reverse Arthus reaction. [100,101] The present study was undertaken in order to assess the levels and cellular sources of glomerular PAF in glomeruli isolated from rats with: 1) Nephrotoxic serum nephritis, an infiltrative and complement dependent model of immune injury and 2) passive Heymann nephritis a non- infiltrative but complement dependent model. The role of complement, platelets and polymorphonuclear leucocytes was assessed. The observation that mesangial cells is the main source of PAF production in the rat glomerulus, prompted the assessment of the effect of various inflammatory mediators on the acetyl-transferase activity of the mesangial cells. […]
Ανίχνευση και χαρακτηρισμός γονιδίων στη χρωμοσωμική περιοχή έλλειψης 13q14 που παρατηρείται στους ασθενείς με χρόνια λεμφοκυτταρική λευχαιμία
Authors: Βερβεσού Ελισάβετ-Χριστίνα
Published: August 2021

Η περιοχή της ελάχιστης κοινής έλλειψης σε ασθενείς με ΧΛΛ και έλλειψη 13q14, περιλαμβάνεται μεταξύ των markers D13S319 κεντρομερικά και D13S25. Eπιλέχθηκε το Y933e9 που καλύπτει την περιοχή αυτή, υπεβλήθη σε κλωνοποίηση σε κοσμιδιακό βέκτορα και οι κλώνοι με ανθρώπινο DNA υπεβλήθησαν σε παγίδευση εξονίων. Ένα από το εξόνιο που πήραμε από την παγίδευση εξονίων είναι το e4.10, που με S/B σε ασθενείς με ΧΛΛ αποδείχθηκε ότι είναι εκτός της ελάχιστης περιοχής έλλειψης. Το e4.10 σε N/S αναγνωρίζει mRNA μήκους 1300bp με ευρεία ιστική κατανομή. Χρησιμοποιώντας το e4.10 ως ανιχνευτή μετά από σήμανση με P³², υποβάλλοντας σε υβριδισμό μια λgt10 cDNA βιβλιοθήκη ανθρώπινου θύμου, απομονώθηκε 4.10 θετικός cDNA κλώνος μεγέθους 1.3kb. Έγινε ανάλυση της αλληλουχίας βάσεων του cDNA κλώνου, συγκρίθηκε με άλλο ομόλογο EST μέσω του προγράμματος BLAST. Ακολούθησε επιβεβαίωση της αλληλουχίας του cDNA κλώνου (γονίδιο 4.10) σε φυσιολογικούς ανθρώπινους ιστούς. Πήραμε RNA από περιφερικά λευκά υγιών ατόμων – έγινε ανάστροφη μεταγραφή/(RT PCR) με κατάλληλα ζεύγη εκκινητών. Η αλληλουχία που προέκυψε από την ανάλυση/κλωνοποίηση των PCR προϊόντων ήταν ίδιο με την αλληλουχία του 4.10 cDNA κλώνου. Το γονίδιο 4.10 έχει μήκος 1320 βάσεις, περιέχει ένα ORF 879 βάσεων, κωδικοποιεί πρωτεΐνη 293 αμινοξέων, και η οποία περιλαμβάνει 2 περιοχές με ομολογία με δακτύλους Zn⁺⁺, όρο μπορεί να έχει δραστηριότητα μεταγραφικού παράγοντα και εμφανίζει ομολογία με την πρωτεΪνη NY-REN-34 που παρατηρείται σε ασθενείς με καρκίνο νεφρού.
Οι παιδαγωγικές απόψεις των Ανδρέα Καρκαβίτσα - Νώντα Έλατου όπως προβάλλονται στα αναγνωστικά τους
Authors: Ρίσβας Αθανάσιος
Published: August 2021

Τα αναγνωστικά διδάσκουν την ελληνική γλώσσα και συμβάλλουν αποφασιστικά στη διαμόρφωση του χαρακτήρα των παιδιών. Τα αναγνωστικά της μεταρρύθμισης του 1917 στρέφονται προς τη Νέα Αγωγή υπό την καθοδήγηση του Τριανταφυλλίδη, Δελμούζου και Γληνού. Ο Ανδρέας Καρκαβίτσας λογοτέχνης και δημοτικιστής, προσφέρει τα παιδαγωγικά αναγνώσματα και ο Νώντας Έλατος παιδαγωγός με σπουδές στη Γερμανία και επηρεασμένος από τη σύγχρονη παιδαγωγική σκέψη, συμβάλλει ουσιαστικά σε αυτό. Θα τολμούσαμε να τους ονομάσουμε προδρόμους της νέας αγωγής. Η γνώση των ιστορικών εξελίξεων σε ό,τι αφορά την εκπαίδευση βοηθάει σημαντικά στην κατανόηση των σημερινών αντιλήψεων και στάσεων όλων μας. Η παιδαγωγική καταλληλότητα ενδιαφέρουν άμεσα τόσο τους γονείς των παιδιών, όσο και την κοινωνία γενικότερα για να σχεδιάσουμε καλύτερα τις υπηρεσίες που ασχολούνται με την εκπαίδευση του παιδιού. Με την παρούσα έρευνα επιχειρείται η παιδαγωγική προσέγγιση των αναγνωστικών, γιατί ως τώρα τα κίνητρα της έρευνας και της κριτικής των σχολικών εγχειριδίων δεν είναι παιδαγωγικά αλλά «παραπαιδαγωγικά». Η μέθοδος που χρησιμοποιήθηκε είναι η ανάλυση περιεχομένου. Το δείγμα της μελέτης είναι: Α΄. 1. Αναγνωστικό Γ΄Δημοτικού «Στον καιρό του Μεγάλου Αλεξάνδρου». 2. Αναγνωστικά Δ΄Δημοτικού α) «Η πατρίδα μας», β) «Το ροζάκι σταφύλι». 3. Αναγνωστικό E' Δημοτικού «Διγενής Ακρίτας». Β΄1. «Διηγήματα Παιδικά». 2. «Διηγήματα Πραγματογνωστικά». Οι κατηγορίες που αναλύθηκαν είναι: Η αγωγή (εθνικη, ηθική, θρησκευτικη, περιβαλλοντική, υγείας, ειδική, διαπολιτισμική, οικογενειακή, φυσική, αισθητική, μουσική), τα μέσα αγωγής (αμοιβές, μίμηση προτύπων, αξάξια-απειθαρχία, ενθάρρυνση, παιχνίδι, εκδρομές) και η εικονογράφηση και τα συμπεράσματα είναι: Τα παιδιά μεγαλώνουν σε μια πατριαρχική και δημοκρατικά οργανωμένη οικογένεια. Αγαπούν την πατρίδα τους μακριά από εθνικισμούς, εξαιρούν την κοινωνική αλληλεγγύη και τιμούν τη θρησκεία τους. Συμβάλλουν στην διαπολιτισμική αγωγή, καλλιεργούν το σεβασμό στη διαφορετικότητα και στο περιβάλλον. Εκφράζουν τη νέα παιδαγωγική φιλοσοφία της εποχής, η οποία έχει στο κέντρο της το παιδί και τον κόσμο του και κυριαρχείται από αντιαυταρχικό πνεύμα, συλλογικότητα και κοινωνικότητα. Η εικονογράφηση συμβάλλει ουσιαστικά στην κατανόηση του κειμένου. Είναι φανερές οι παιδαγωγικές και οι ψυχολογικές ιδέες του έργου καθώς και η διαχρονικότητα των συγγραφέων στις δύο πρώτες βαθμίδες της εκπαίδευσης.
Επίδραση των στατινών στην ενδοθηλιακή λειτουργία και το οξειδωτικό stress ασθενών με ασταθή στηθάγχη
Authors: Καρατζής Εμμανουήλ
Published: August 2021

Εισαγωγή: Είναι γνωστό ότι το οξειδωτικό stress και η τοπική αγγειακή φλεγμονή, σχετίζονται με ενδοθηλιακή δυσλειτουργία, η οποία διαδραματίζει πολύ σπουδαίο ρόλο στην παθογένεια της αθηρωμάτωσης και των οξέων στεφανιαίων συνδρόμων. Πρόσφατες μελέτες παρέχουν στοιχεία σχετικά με την ύπαρξη πλειότροπων δράσεων από τους αναστολείς της HMG Co-A ρεδουκτάσης (Στατίνες). Σκοπός της παρούσας μελέτης είναι να διερευνήσει την επίδραση των στατινών στην ενδοθηλιακή λειτουργία και το οξειδωτικό stress σε ασθενείς με ασταθή στηθάγχη -ανεξάρτητα από τις υπολιπιδαιμικές τους ιδιότητες.Μέθοδος. 58 ασθενείς (άνδρες), 63.57± 9.3 ετών που έπασχαν από ασταθή στηθάγχη εισήχθηκαν στη μελέτη. 38 από αυτούς δεν λάμβαναν αγωγή με στατίνη πρό της εισαγωγής τους, και τυχαιοποιήθηκαν να λάβουν 40mg πραβαστατίνης ημερησίως (η=21)(Ομάδα Α), ή placebo (π=17)(Ομάδα Β), επιπρόσθετα με την αγωγή τους για ασταθή στηθάγχη για 10 ημέρες. Οι δύο αυτές ομάδες ήταν συγκρίσιμες σε ηλικία, δείκτη μάζας σώματος ΒΜΙ, παράγοντες κινδύνου, σοβαρότητα νόσου προηγούμενη και τρέχουσα φαρμακευτική αγωγή, και επίσης με μια τρίτη ομάδα (η=20) (ΟμάδαΓ) που την αποτελούσαν ασθενείς που ήδη λάμβαναν θεραπεία με στατίνες για το τελευταίο εξάμηνο και που επίσης έλαβαν 40mg πραβαστατίνης ημερησίως. Η μηλονική διαλδεύδη (MDA) ένας δείκτης λιπιδικής υπεροξείδωσης, η ενδοθηλιοεξαρτώμενη αγγειοδιαστολή μέσω ροής (FMD) υπολογιζόμενη μεσω B-Mode υπερηχογράφηματος, και επίσης η ανεξάρτητη από το ενδοθήλιο (προκαλούμενη από νιτρώδες) αγγειοδιαστολή (NMD) μετρήθηκαν κατά το πρώτο 24ωρο από την εισαγωγή και επανεκτιμήθηκαν 10 ημέρες μετά.Αποτελέσματα. Οι τιμές λιπιδίων του ορού δεν μεταβλήθηκαν. To FMD στην ομάδα A αυξήθηκε (από 3.07±3.1% σε 5.67±3% ρ=0.003), ενώ στην ομάδα Β (από 3.01 ±3.6% σε 2.25±2.3% p=ns) και Γ (από 2.69±2.1% σε 2.71 ±2.3% p=ns) δεν μεταβλήθηκε (t-test ανά ζεύγη). To MDA σε όλες τις ομάδες μειώθηκε σημαντικά (Α, από 4.18±2.2μΜ σε 2.80±1.3μΜ ρ=0,004), (Β, από 3.21 ±1.4μΜ σε 1.94±1.3μΜ ρ=0.003) και (Γ, από 3.32±1.2μΜ σε 2.35±1.2μΜ ρ=0.006)( t-test ανό ζεύγη). Η τιμή του FMD και επίσης η μεταβολή του FMD στη δεύτερη εξέταση στην ομάδα Α ήταν υψηλότερη από ότι στις άλλες ομάδες (ρ=0.002 και ρ=0.009 αντίστοιχα) (one-way ANOVA). Οι αρχικές και τελικές τιμές του MDA, και οι αρχικές του FMD δεν διέφεραν μεταξύ των ομάδων. To NID δεν μεταβλήθηκε στις 10 ημέρες και δεν διέφερε στις ομάδες. Η ομάδα Γ είχε χαμηλότερη αρχική τιμή LDL-χοληστερόλης (ρ=0.026 oneway ANOVA) εξ’ αιτίας προηγούμενης θεραπείας με στατίνη.Συμπεράσματα: Το οξειδωτικό stress στην ασταθή στηθάγχη μειώθηκε μέσα σε 10 ημέρες νοσηλείας. Η θεραπεία με πραβαστατίνη δεν επέδρασε επιπρόσθετα σε αυτό το φαινόμενο, αλλά βελτίωσε το FMD πριν να μεταβληθούν οι τιμές λιπιδίων, παρέχοντας έτσι στοιχεία για τις πλειότροπες δράσης της κατά την αρχική φάση ενός οξέος στεφανιαίου συνδρόμου.
Εκτίμηση της σημασίας του υποδοχέα οιστρογόνων τύπου β ( ERβ) στον καρκίνο του μαστού
Authors: Δημολέα Ευγενίος
Published: August 2021

Ο υποδοχέας οιστρογόνων τύπου -α (ERa) αποτελεί θετικό δείκτη πρόγνωσης για τη θεραπεία του καρκίνου του μαστού με αντιοιστρογόνα. Ο δεύτερος τύπος υποδοχέα οιστρογόνων (ERß) στα φυσιολογικά και καρκινικά κύτταρα του μαστού εκφράζεται κυρίως μέσω δυο ισομορφών, ERßl και ERß2, των οποίων ο ρόλος στην ορμονοεξαρτώμενη ρύθμιση του κυτταρικού πολλαπλασιασμού από οιστρογόνα και αντιοιστρογόνα καθώς και στην πρόβλεψη της ανταπόκρισης του όγκου στην ταμοξιφαίνη παραμένει ασαφής.Στην παρούσα μελέτη περιγράφεται η παραγωγή και ο χαρακτηρισμός δυο μονοκλωνικών και τριών πολυκλωνικών αντισωμάτων κατά των ισομορφών του ERß και δυο μονοκλωνικών και δύο πολυκλωνικών αντισωμάτων κατά του ERa. Τα παραχθέντα αντισώματα χρησιμοποιήθηκαν με επιτυχία για την ανίχνευση των τύπων του ER με μια σειρά ανοσολογικών τεχνικών όπως ανοσοστύπωση κατά Western, ανοσοκατακρήμνιση, ELISA, ανοσοκυτταροχημεία και ανοσοϊστοχημεία.Η παραγωγή κλώνων των κυττάρων MCF7 που εκφράζουν σταθερά τον ERßl ή τον ERß2 επέτρεψε τη μελέτη της επίδρασής τους στον πολλαπλασιασμό των καρκινικών κυττάρων του μαστού και στην ανασταλτική δράση της ταμοξιφαίνης στο ρυθμό πολλαπλασιασμού των κυττάρων MCF-7 in vitro και μετά από εμφύτευση σε άθυμικους ποντικούς. Η έκφραση του ERßl, αλλά όχι του ERß2, αυξάνει το ρυθμό πολλαπλασιασμού των κυττάρων MCF7 παρουσία οιστραδιόλης, αλλά και την ανασταλτική δράση της ταμοξιφαίνης και ραλοξιφαίνης στο ρυθμό αυτό. Τα κύτταρα MCF-7 που υπερεκφράζουν τον ERßl παρουσιάζουν σε σχέση με τα γονικά ταχύτερη αύξηση σε άθυμικα ποντίκια, η οποία όμως αναστέλλεται πλήρως από τη ταμοξιφαίνη.Χρησιμοποιόντας τα παραχθέντα αντισώματα που είναι ικανά να διακρίνουν μεταξύ των ισόμορφων του ERß, αναλύθηκαν ανοσοϊστοχημικά 82 καρκινώματα μαστού ασθενών που είχαν δεχθεί ταμοξιφαίνη ως αποκλειστική υποστηρικτική θεραπεία. Η υψηλή ανοσοϊστοχημική έκφραση του ERßl βρέθηκε να σχετίζεται θετικά με την ανταπόκριση ων ασθενών στη ταμοξιφαίνη καθώς και με την απουσία υποτροπής έως και 50 μήνες μετά την χειρουργική αντιμετώπιση. Οι όγκοι με χαμηλή έκφραση του ERßl γενικά είχαν μεγαλύτερο μέγεθος και βαθμό διαφοροποίησης. Η ανοσοϊστοχημική έκφραση του ERßl βρέθηκε να σχετίζεται σημαντικά μόνο με εκείνη του ERß2 και όχι με άλλες ανοσολογικές παραμέτρους.Τα αποτελέσματα της μελέτης δείχνουν ότι ο ERßl, προάγει μεν τον ορμονοεξαρτώμενο πολλαπλασιασμό των καρκινικών κυττάρων μαστού, όμ<υς παράλληλα ενισχύει την ευαισθησία τους στην ταμοξιφαίνη. Επομένως, η εκτίμηση των επιπέδων έκφρασης του ERßl στον καρκίνο του μαστού μπορεί να έχει προβλεπτική σημασία όσον αφορά την ανταπόκριση του όγκου στην ενδοκρινική θεραπεία.
Η συμβολή της περιμετρίας βραχέως μήκους κύματος (SWAP) και του αναλυτή των νευρικών ινών (SLP) στην μελέτη της οφθαλμικής υπερτονίας
Authors: Χαλκιαδάκης Ιωάννης
Published: August 2021

Σκοπός: Η συσχέτιση του πάχους των νευρικών ινών όπως αυτό μετράται με την Scanning Laser Polarimetry (SLP) με τα σκοτώματα στην short wavelength automatic perimetry (SWAP) σε μάτια με οφθαλμική υπερτονία. Μέθοδος: Scanning Laser polarimetry και SWAP πραγματοποιήθηκαν σε ενενήντα-έξη μάτια 48 διαδοχικών ασθενών με οφθαλμική υπερτονία. Αποτελέσματα: Εικοσιπέντε μάτια (26%) είχαν σκοτώματα στην SWAP. Είκοσι επτά μάτια (28.1%) είχαν παθολογική εξέταση νευρικών ινών SLP όταν με κριτήριο την παράμετρο “number“>29. Δεκατέσσερα μάτια δέκα ασθενών (14.5%) είχαν παθολογική SLP και σκοτώματα στην SWAP. Το πάχος των νευρικών ινών ήταν ελαττωμένο σε ασθενείς με σκοτώματα στην SWAP. Μια ασθενής αλλά στατιστικά σημαντική συσχέτιση ανευρέθη ανάμεσα στην παράμετρο “number” της SLP και την Pattern Standard Deviation (r = 0.3 p = 0.006) και Corrected Pattern Standard Deviation (r = 0.3 p = 0.007) στην SWAP. Υπήρχε καλή αντιστοίχιση ανάμεσα στις περιοχές με την ελάττωση του πάχους των νευρικών ινών και τα σκοτώματα στην SWAP σε 10 από 14 μάτια με ελλείμματα και στις δυο εξετάσεις. Συμπεράσματα: Τα σκοτώματα στην SWAP πολλές φορές συνυπάρχουν και έχουν κοινή εντόπιση με τα ελλείμματα των νευρικών ινών στην SLP σε μάτια με οφθαλμική υπερτονία. Σε ορισμένα μάτια οι δυο μέθοδοι δίνουν διαφορετικά αποτελέσματα.
Ο ρόλος της ειδικής ενολάσης των νευρώνων (NSE) στην πρόγνωση της μετεγχειρητικής εγκεφαλικής βλάβης
Authors: Κωνσταντίνου Ευάγγελος
Published: August 2021

Σκοπός αυτής της διατριβής, ήταν η διερεύνηση της σχέσης μεταξύ των διεγχειρητικών και μετεγχειρητικών (24 ώρες μετά) επιπέδων της NSE, με την επίπτωση της μετεγχειρητικής εγκεφαλικής βλάβης (ΜΕΒ) σε χειρουργικά και καρδιοχειρουργικά περιστατικά. Στα πλαίσια αυτού του σκοπού, μελετήθηκε και ο ρόλος της χρονικής διάρκειας της εξωσωματικής κυκλοφορίας.Στη μελέτη συμπεριλήφθηκαν αρχικά, 100 άρρωστοι και τελικά συμμετείχαν 92. Οι ασθενείς χωρίσθηκαν σε δύο ομάδες, την πειραματική και την ομάδα ελέγχου. Την πειραματική ομάδα της οποίας τα μέλη υποβλήθηκαν σε επέμβαση αορτοστεφανιαίας παράκαμψης, αποτελούσαν 50 ασθενείς, ενώ την ομάδα ελέγχου που υποβλήθηκαν σε επεμβάσεις γενικής χειρουργικής, 42.Τα αποτελέσματα της μελέτης, συγκρίθηκαν ως προς τις δύο ομάδες.Από την ανάλυση των αποτελεσμάτων προέκυψαν τα ακόλουθα: 1 ) Η διαφορά στα επίπεδα της NSE πριν την είσοδο και αμέσως μετά την έξοδο από την εξωσωματική κυκλοφορία, σχετίζονταν άμεσα με την εγκατάσταση μετεγχειρητικής εγκεφαλικής βλάβης και σύμφωνα με τη σχέση: 3,738 χ Δείγμα 3 - 4,221 X Δείγμα 2 > 6,767, η οποία εφ’ όσον ισχύει σηματοδοτεί την εγκατάστασή της. 2) Οι γυναίκες έχουν γενικότερα καλύτερη νευρολογική πρόγνωση μετά από καρδιοχειρουργικές επεμβάσεις. 3) Η πιθανότητα εγκατάστασης ΜΕΒ, αυξάνονταν, όσο αυξάνονταν η ηλικία και ο χρόνος της εξωσωματικής. 4) Στα περιστατικά της γενικής χειρουργικής αντίθετα, φαίνεται πως η NSE δεν έχει κάποια προγνωστική αξία.
Μεθοδολογία αναζήτησης ιστορικών αρχείων
Authors: Τώρου Ελένη
Published: August 2021

Η διδακτορική διατριβή με θέμα «Μεθοδολογία Αναζήτησης Ιστορικών Αρχείων» εκπονήθηκε στο πλαίσιο του έργου ΠΕΝΕΔ 2001 «Ευφυής διαχείριση εγγράφων ιστορικών αρχείων - Εφαρμογή στο Ιστορικό Αρχείο του Πανεπιστημίου Αθηνών». Σκοπός του έργου είναι ότι θα παρέχει στους χρήστες, εργαζόμενους και ερευνητές στο Ιστορικό Αρχείο, εργαλεία που θα διευκολύνουν την οργάνωση, αναζήτηση και παρουσίαση του υλικού. Σκοπός της διατριβής είναι να παρουσιαστεί ένα σύνολο απαιτήσεων που πρέπει να πληρούν τα πληροφοριακά συστήματα ιστορικών αρχείων προκειμένου να υποβοηθούν αποτελεσματικά την ιστορική έρευνα. Το σύνολο των απαιτήσεων αυτών έχει βασισθεί στους γενικούς κανόνες της μεθοδολογίας της ιστορικής έρευνας, τις πρακτικές που χρησιμοποιούν οι ιστορικοί στην έρευνά τους και στις μελέτες που έχουν γίνει αναφορικά με την αποτελεσματικότητα των διαφόρων μεθόδων ανάκτησης και οπτικοποίησης της πληροφορίας σε ιστορικά αρχεία. Βάση των γενικών κανόνων της μεθοδολογίας της ιστορικής έρευνας και των πρακτικών που χρησιμοποιούν οι ιστορικοί στην έρευνά τους, αναπτύχθηκε μια μεθοδολογία για την κατασκευή οντολογιών, οι οποίες θα χρησιμοποιούνται για την οργάνωση του υλικού σε ιστορικά αρχεία. Η μεθοδολογία είναι γενική και λαμβάνει υπ’ όψιν τόσο τους γενικούς κανόνες της μεθοδολογίας της ιστορικής έρευνας, όσο και τα ιδιαίτερα χαρακτηριστικά του κάθε αρχείου. Η μεθοδολογία θα μπορεί να χρησιμοποιηθεί σε οποιοδήποτε περιβάλλον ιστορικού αρχείου, ενώ η χρήση ενός συνόλου ευρεστικών κανόνων, οι οποίοι μπορούν να εφαρμοστούν σε οντολογικά οργανωμένη γνώση, θα βοηθήσουν τους ιστορικούς στην παρακολούθηση της εξέλιξης των οντοτήτων διαμέσου του χρόνου, διευκολύνοντας έτσι τη διεξαγωγή της ιστορικής έρευνας και τη διαμόρφωση ιστορικών συμπερασμάτων.
Τεχνικές πολλαπλών κεραιών (MIMO) και συνεργατικής διαφορικότητας σε ασύρματες επικοινωνίες
Authors: Σκραπαρλής Δημήτριος
Published: August 2021

Αντικείμενο της παρούσας Διατριβής είναι οι τεχνικές διαφορικότητας στις ασύρματες επικοινωνίες και πιο συγκεκριμένα οι τεχνικές διαφορικής λήψης και εκπομπής, οι τεχνικές πολλαπλών εισόδων πολλαπλών εξόδων (ΜΙΜΟ) και οι τεχνικές συνεργατικής διαφορικότητας. Στην παρούσα Διατριβή καλύπτονται θέματα και τεχνικές που αφορούν την επίδοση των συστημάτων διαφορικότητας στην διάδοση με συσχετισμένα λογαριθμοκανονικά κανάλια καθώς και στην διάδοση ελευθέρου χώρου. Επίσης προτείνονται τεχνικές βελτιστοποίησης της πολυπλοκότητας δεκτών σε τηλεπικοινωνιακά συστήματα πολλαπλών κεραιών. Στο κεφάλαιο 1 της Διατριβής παρουσιάζονται νέες μαθηματικές εκφράσεις σημαντικών παραμέτρων που χαρακτηρίζουν την επίδοση τεχνικών διαφορικής λήψης σε κανάλια με συσχετισμένες λογαριθμοκανονικές διαλείψεις. Πιο συγκεκριμένα, προτείνονται μαθηματικές εκφράσεις της πιθανότητας αποκοπής και της συνάρτησης πυκνότητας πιθανότητας του τελικού σηματοθορυβικού λόγου της διαφορικής λήψης, της ροπογεννήτριας συνάρτησης και της μέσης τιμής του λογαρίθμου του αθροίσματος δύο συσχετισμένων λογαριθμοκανονικών μεταβλητών, και της εργοδικής χωρητικότητας και της μέσης πιθανότητας σφάλματος ψηφίου ενός δέκτη με δύο κλάδους διαφορικότητας με συσχετισμένες λογαριθμοκανονικές διαλείψεις. Τέλος προτείνεται μια ερμηνεία της συσχέτισης ως αύξηση στις λογαριθμοκανονικές μεταβλητότητες ενός ισοδύναμου συστήματος με δύο ασυσχέτιστους κλάδους διαφορικότητας. Στο κεφάλαιο 2 της Διατριβής εξετάζεται η περίπτωση ενός συστήματος συνεργατικής διαφορικότητας με επαναλήπτη. Προτείνονται αναλυτικοί τύποι οι οποίοι περιγράφουν την ολική πιθανότητα αποκοπής ενός συνεργατικού συστήματος σε κανάλια με συσχετισμένες λογαριθμοκανονικές διαλείψεις. Επίσης περιγράφεται αναλυτικά η αποδοτικότητα της συνεργασίας, σε σύγκριση με συστήματα μη συνεργασίας, μέσω της μελέτης της επίπτωσης του τρόπου πολλαπλής πρόσβασης των συνεργαζόμενών κόμβων στο μέσο αλλά και μέσω της μελέτης της συνολικής χρησιμοποιούμενης ενέργειας εκπομπής από το συνεργατικό σύστημα. Στο κεφάλαιο 3 της Διατριβής αναλύεται η επίδοση των τεχνικών πολλαπλών κεραιών σε περιβάλλοντα απόλυτης οπτικής ζεύξης, όπου δεν εμφανίζονται φαινόμενα όπως η πολλαπλή σκέδαση. Η παρεχόμενη ανάλυση αφορά στοιχειοκεραίες με τυχαίο προσανατολισμό και κατευθυντικά στοιχεία. Τέλος διερευνάται η καταλληλότητα των τεχνικών ΜΙΜΟ κατά τη διάδοση στις χιλιοστομετρικές συχνότητες συναρτήσει της απόστασης της ζεύξης καθώς και της απόστασης μεταξύ των στοιχείων κάθε κεραίας. Στο κεφάλαιο 4 της Διατριβής παρουσιάζεται το πρόβλημα του σχεδιασμού της αλυσίδας επεξεργασίας τυπικών δεκτών MIMO-OFDM λαμβάνοντας υπόψη το ρυθμό επεξεργασίας και το ρυθμό της άφιξης των προς-επεξεργασία δεδομένων. Στη συνέχεια, λαμβάνοντας υπόψη τη δομή των πακέτων επικοινωνίας, προτείνονται συγκεκριμένοι αλγόριθμοι προ-επεξεργασίας ΜΙΜΟ οι οποίοι παρέχουν βελτιστοποιήσεις στη συνολική πολυπλοκότητα του δέκτη.
Η συμφωνία ΗΠΑ - ΕΚ σε συναρμογή της εξωχωρικότητας του δίκαιου ανταγωνισμού των συμβαλλόμενων μερών
Authors: Σταμέλος Χαράλαμπος
Published: August 2021

Στόχος της διατριβής είναι να αποδειχθεί ότι η Συμφωνία ΗΠΑ - ΕΚ για την εφαρμογή του δικαίου ανταγωνισμού τους αποτελεί μοντέλο διαβάθμισης κανονιστικότητας του ήπιου δικαίου σε συναρμογή με την συνεργατική και συντονισμένη εξωχωρικότητα του δικαίου ανταγωνισμού ΗΠΑ και ΕΚ (νυν ΕΕ). Η μεθοδολογία που ακολουθήθηκε υποδείχθηκε από τον επιβλέποντα Καθηγητή κύριο Νίκο Σκανδάμη και τα μέλη της Τριμελούς Επιτροπής Καθηγητές κ.κ. Βασίλειο Χριστιανό και Ηλία Σουφλερό. Έγινε κατ’ άρθρο ανάλυση της Συμφωνίας με άξονα τις διαβαθμίσεις κανονιστικότητας του διεθνούς ήπιου δικαίου. Συμπεράσματα της διατριβής: (1) η Συμφωνία αποτελεί μοντέλο για σύναψη παρομοίων Συμφωνιών μεταξύ ΗΠΑ και τρίτων κρατών, ΕΕ και τρίτων κρατών, και τρίτων κρατών μεταξύ τους, (2) η Συμφωνία εισάγει τέσσερις βαθμίδες κανονιστικότητας του ήπιου δικαίου.
Σημασιολογικό πλαίσιο & βελτιστοποίηση ποιότητας διαδικτυακών υπηρεσιών
Authors: Τσεσμετζής Δημήτριος
Published: August 2021

Η εκτενής μελέτη των διαδικτυακών υπηρεσιών και του σημασιολογικού δικτύου (semantic web) οδήγησε στον εντοπισμό αδυναμιών/ελλείψεων των υπαρχουσών σχεδιασμών για οντολογίες παραμέτρων ποιότητας διαδικτυακών υπηρεσιών. Επιπρόσθετα, τα κριτήρια στα οποία στηρίζεται ένας πάροχος διαδικτυακών υπηρεσιών κατά την επιλογή πελατών, αποτελούν ένα ερευνητικό πεδίο μείζονος σημασίας. Στόχος της παρούσας διατριβής αποτελεί η συμβολή στις ερευνητικές περιοχές των πεδίων αυτών, παρέχοντας πρωτότυπους σχεδιασμούς που αφορούν τις παραμέτρους ποιότητας διαδικτυακών υπηρεσιών. Παράλληλα προτείνονται κατάλληλοι αλγόριθμοι βελτιστοποίησης του συνολικού κέρδους ενός παρόχου διαδικτυακών υπηρεσιών. Το πρόβλημα που αντιμετωπίζει η παρούσα διατριβή είναι το ακόλουθο: Έστω ένας πάροχος που προσφέρει διαδικτυακές υπηρεσίες, οι οποίες διαθέτουν παραμέτρους ποιότητας στην περιγραφή τους. Οι υπηρεσίες αυτές στηρίζουν την περιγραφή τους αποκλειστικά σε οντολογίες. Λαμβάνοντας ακόμη υπόψη το γεγονός ότι ο πάροχος μπορεί να εξυπηρετήσει συγκεκριμένο αριθμό πελατών που είναι απόρροια του γεγονότος ότι έχει περιορισμένους πόρους, ζητείται να βρεθούν μέθοδοι επιλογής πελατών και υπηρεσιών που θα προσφέρει στους πελάτες του, οι οποίες θα του αποφέρουν το μεγαλύτερο δυνατό κέρδος. Τα κριτήρια επιλογής πελατών/υπηρεσιών που θα εφαρμοστούν, θα στηρίζονται στις παραμέτρους ποιότητας των υπηρεσιών. Οι μέθοδοι βέβαια αυτές είναι εύλογο ότι θα είναι αξιοποιήσιμες και εφαρμόσιμες μόνο σε περιπτώσεις εξάντλησης των διαθέσιμων πόρων του παρόχου. Συνοπτικά, στην παρούσα διατριβή προτείνονται δύο οντολογίες που αφορούν τις παραμέτρους ποιότητας διαδικτυακών υπηρεσιών: (i) η οντολογία Γλώσσα, η οποία αποτελεί ένα γενικό μοντέλο αναπαράστασης των παραμέτρων αυτών καθώς και των σχέσεων που μπορεί να υπάρχουν μεταξύ τους και (ii) η οντολογία Λεξιλόγιο, η οποία περιλαμβάνει τις παραμέτρους ποιότητας που συναντιόνται πιο συχνά σε διαδικτυακές υπηρεσίες. Εξάλλου, η μελέτη της οικογένειας του σακιδίου (knapsack family), η οποία περιλαμβάνει αλγοριθμικά προβλήματα που ανήκουν στην κατηγορία ΝΡ - Δύσκολα (ΝΡ - Hard), αποτέλεσε τους ακρογωνιαίους λίθους στους οποίους στηρίχθηκε ο σχεδιασμός ευρυστικών αλγορίθμων. Στόχος των προτεινόμενων αλγορίθμων SMCK είναι η μεγιστοποίηση του συνολικού κέρδους των προσφερόμενων υπηρεσιών από τη μεριά ενός παρόχου. Επισημαίνεται ότι σε πρώτο στάδιο γίνεται μια αξιολόγηση των παραμέτρων ποιότητας - που περιλαμβάνονται στην οντολογία Λεξιλόγιο - που μπορούν να χρησιμοποιηθούν στους προτεινόμενους αλγόριθμους. Αυτό οφείλεται στο γεγονός ότι το πρόβλημα προσεγγίζεται από τη μεριά του παρόχου και τη διαθεσιμότητα των πόρων του, με αποτέλεσμα το ενδιαφέρον να εστιάζεται στις παραμέτρους εκείνες που η τιμή τους επηρεάζεται με τη μεταβολή του πλήθους των χρηστών/αιτήσεων.
Συστήματα μοριακών μηχανισμών ανάπτυξης στα φυτά
Authors: Δάρας Γεράσιμος
Published: August 2021

Η παρούσα διατριβή αποδεικνύει ότι το πυρηνικό γονίδιο AtLOn1 περιέχει δύο ενάρξεις της μετάφρασης στο ίδιο αναγνωστικό πλαίσιο κωδικοποιώντας για δύο ισόμορφα. Το πλασιδιακό ισόμορφο Lon1L που ξεκινά στην πρώτη Μεθειονίνη και το μιτοχονδριακό ισόμορφο Lon1S το οποίο ξεκινά στη Μεθειονίνη 46. In vivo μικροσκοπία φθορισμού του AtLon1 γονιδίου σε σύντηξη με το YFP έδειξε ότι συμβαίνει ολίσθηση του μηχανισμού σάρωσης του ριβοσώματος στην περιοχή του πρώτου AUG, οδηγώντας σε εναλλακτική έναρξη της μετάφρασης στο δεύτερο κωδικόνιο έναρξης. Επίσης παρουσιάζεται ρύθμιση και σε μεταγραφικό επίπεδο αφού υπάρχει και εναλλακτική έναρξη της μεταγραφής σε συνδυασμό με την ανάπτυξη ή περιβαλλοντικές συνθήκες. Το γονίδιο AtLon1 επιτυχώς συμπλήρωσε το φαινότυπο του μεταλλάγματος Pim1 στη ζύμη ανεξάρτητα του πεπτιδίου οδηγού. Ακόμη, το πεπτίδιο οδηγός του AtLon1 είναι αρκετα συντηρημένο και σε άλλους φυτικούς οργανισμούς. Οι πρωτεΐνες που περιέχουν το τμήμα PORR (Plant Organelle RNA Recognition) εμπλέκονται στο μάτισμα των πλαστιδιακών γονιδίων της ομάδας ΙΙ. Το γονίδιο Leukothea1 περιέχει το τμήμα PORR και είναι αναγκαίο την ανάπτυξη του εμβρύου. Το μετάλλαγμα leuko1-1 εμφανίζει λευκές κοτυληδόνες, ενώ η ολική έλλειψη της πρωτεΐνης οδηγεί στη θνησιμότητα του εμβρύου, όπως εμφανίζεται στο μετάλλαγμα leuko1-2. Η πρωτεΐνη Leuko1 έχει πεπτίδιο οδηγό για τον χλωροπλάστη, αλλά και σινιάλα εισόδου και εξόδου από τον πυρήνα, τα NLS και NES αντίστοιχα. Μικροσκοπική ανάλυση των κατασκευών του γονιδίου με YFP έδειξε ότι η πρωτεΐνη μπορεί να τοποθετείται στον πυρήνα, αλλά και στον χλωροπλάστη και μάλιστα διακινούμενη από τον πυρήνα στον χλωροπλάστη. Ο φαινότυπος του μεταλλάγματος leuko1-1 οφείλεται στην έλλειψη της πρωτεΐνης από τον πυρήνα. Για αυτό το λόγο, η αποκλειστική τοποθέτηση της πρωτεΐνης Leuko1 στον πυρήνα συμπλήρωσε το φαινότυπο του μεταλλάγματος leuko1-1. Η παρούσα διατριβή παρέχει πληροφορίες και αποτελέσματα που έχουν να κάνουν με τους μηχανισμούς τοποθέτησης και λειτουργίας των γονιδίων Lon1 και Leukothea αναφορικά της ανάπτυξης του φυτικού σώματος. Η πολλαπλή επανοτοποθέτηση των παραπάνω πρωτεϊνών παρέχει ένα εξελιγμένο δίκτυο σηματοδότησης μέσα στο φυτό έναnτι της ανάπτυξη ή και των περιβαλλοντικών συνθηκών που επικρατούν.
Θεωρητικά ρεύματα αμφισβήτησης στο χώρο της ψυχιατρικής και της κλινικής ψυχολογίας
Authors: Ματσάγγος Αλέξανδρος
Published: August 2021

Το θέμα της διατριβής είναι η μελέτη, παρουσίαση και κριτική αποτίμηση των ιδεολογικών ρευμάτων αμφισβήτησης στο χώρο της Ψυχιατρικής και της Κλινικής Ψυχολογίας. Συγκεκριμένα, καταπιάνεται με τα δύο σημαίνοντα ρεύματα αμφισβήτησης που έχουν εμφανιστεί, της Αντιψυχιατρικής και των δεκαετιών ’60 και ’70 και της Κριτικής Ψυχολογίας που εμφανίστηκε τη δεκαετία του ’90 και παραμένει ενεργή μέχρι και σήμερα. Το βασικό, μεθοδολογικό και ερμηνευτικό εργαλείο που χρησιμοποιώ για την κριτική αποτίμηση των εν λόγω ρευμάτων είναι η μαρξιστική φιλοσοφία για τον άνθρωπο. Τα κριτικά μου συμπεράσματα ισορροπούν ανάμεσα στην αναγνώριση της συνεισφοράς των εν λόγω ρευμάτων στην θεωρητική διερεύνηση των προϋποθέσεων της απελευθέρωσης του ανθρώπινου υποκειμένου και την επισήμανση των θεωρητικών ελλείψεων και αδυναμιών που παρουσιάζουν σε σχέση με την ορθή διαλεκτική οριοθέτηση των παραπάνω προϋποθέσεων εντός του σύγχρονου κοινωνικοιστορικού πλαισίου. Στο τελευταίο κεφάλαιο επιχειρώ να παρουσιάσω συνοπτικά τις θεωρητικές αρχές στις οποίες θεωρώ ότι οφείλει να βασιστεί η συγκρότηση μιας Επαναστατικής Ψυχολογίας στις παγκόσμιες συνθήκες του 21ου αιώνα.
Λεμφική απορρόφηση και συστηματική κατανομή τάλκης μετά από ενδοϋπεζωκοτική έγχυση κατά την διάρκεια πλευρόδεσης
Authors: Σταματελόπουλος Αθανάσιος
Published: August 2021

Η αποτελεσματικότητα του ταλκ στην πλευροδεση έχει περιγράφει σε αρκετέςκλινικές αναφορές μέχρι σήμερα Ανεξάρτητα απο τα θετικά αποτελέσματα η χρήσητου ταλκ στην πλευροδεση δεν είναι άμοιρη παρενεργειών Ορισμένες μάλιστα όπωςτ ο Σύνδρομο ΑναπνευσηκηςΔυσχερειας του_Ενηλικος (ARDS) έστω και σε μικρόποσοστό είχαν θανατηφόρο κατάληξη Απο προηγούμενες πειραματικές εργασίες έχειδιαπιστωθεί η απορρόφηση των σωματιδίων ταλκ και η κατανομή τους σε διάφορουςιστούς μετά απο ενδουπεζωκοτικη έγχυσηΣκοπός Ο σκοπός της παρούσης ερευνης ήταν να μελετηθεί η απορρόφηση τωνσωματιδίων ταλκ μετά την έγχυση του στην υπεζωκοτικη κοιλότητα η μεταφορά τους σταδιάφορα όργανα και η διερεύνηση πιθανών ιστολογικών αλλοιώσεων που προκαλούνταιστους ιστούς απο την εναπόθεση των σοοματιδιων ταλκΥλικό - Μέθοδος Σε 30 κονίκλους έγινε ενδουπεζωκοτικη έγχυση ταλκ διαμέσου μικρής θωρακοτομης Τα πειραματόζωα κατανεμήθηκαν σε 3 ισάριθμες ομάδεςAB και Γ και θανατώθηκαν 6 12 και 18 ώρες αντίστοιχα μετά την ενδουπεςωκοτικηέγχυση ποσότητας ταλκ 20ng ava kg βάρους που είχε δια)υθει σε 20ml φυσιολογικούορρού Μετά την θανάτωση των πειραματόζωων αφαιρέθηκαν απο αυτά αμφότεροι οιπνεύμονες η κάρδια μέρος της αορτής λεμφαδένες υπο το αορτικό τόξο παρατραχειακοιλεμφαδένες κυτταρολιπωδης ιστός του ανω και κάτω μεσοθωρακιου μέρος τουθωρακικού τοιχώματος και του διαφράγματος το ήπαρ ο σπ?ηνας και αμφότεροι οινεφροί Δείγματα απο αυτά τα όργανα εξετάστηκε με κοινό οπτικό μικροσκόπιο και μεμικροσκόπιο πολωμένου φωτός με σκοπό την ανίχνευση των σωματιδίων ταλκ στουςιστούς καθώς και των αλλοιώσεων που ενδεχομένως προκαλούσαν σε αυτούςΑποτελέσματα Απο την επεξεργασία των ευρημάτων διαπιστώθηκε προοδευτικάαυξανομένη ποσότητα σωματιδίων ταλκ στους περισσοτέρους ιστούς απο την στιγμήτης ενδουπεζωκοτικης εγχύσεως Το γεγονός αυτό αντανακλά την ταχεία απορρόφησηκαι κατανομή των σωματιδίων ταλκ στους ιστούς δεδομένου οτι βρέθηκαν κρύσταλλοιταλκ σε όργανα σε διάστημα 6 ωρών μετά την έγχυση Η μονή παρενέργεια ιστολογικήαλοιωση που καταγράφηκε απο την εναπόθεση ταλκ στους ιστούς ήταν στο πενυμονικοπάρε γχυμα Η φλεγμονώδης αντίδραση ήταν παρόμοια με αυτή που περιγράφεται στοΣύνδρομο Αναπνευστικής Δυσχέρειας του Ενήλικος (ARDS) Το μέγεθος της αντιδράσεωςδιαφοροποιήθηκε στο διάστημα των 18 ωρών Το γεγονός αυτό συνδυάζεται με τηνκλινική εξέλιξη του ανωτέρου συνδρόμουΣυμπεράσματα Απο τη μελέτη αποδείχθηκε ταχεία απορρόφηση καιπροοδευτική εναπόθεση ταλκ στους ιστούς μετά απο ενδουπεζωκοτικη έγχυση με σκοπότην πλευροδεση Χαρακτηριστικές ήσαν οι ιστολογικές αλλοιώσεις στο πνευμονικόπαρέγχυμα ως αποτέλεσμα της κατανομής των κρυστάλλων του ταλκ Κρίνεταιαναγκαία η συνέχιση της έρευνας παράλληλα με μετρήσεις κλινικών και εργαστηριακώνπαραμέτρων έτσι ώστε να μελετηθεί η αντίδραση των ιστών στο ταλκ πέραν των 18ωρών και ταυτόχρονα να ερμηνευθεί η παθογένεια των ιστό) ογικων αλλοιώσεων στονπνεύμονα.
Ο ρόλος του αδενοϊού στον πρόωρο τοκετό
Authors: Τσεκούρα Ευφροσύνη
Published: August 2021

Ο πρόωρος τοκετός αποτελεί ένα από τα σημαντικότερα προβλήματα της σύγχρονης ιατρικής. Βιβλιογραφικά δεδομένα δεικνύουν την αιτιολογική συσχέτιση της λοίμωξης με τον πρόωρο τοκετό. Τα δεδομένα για τον ρόλο των ιογενών λοιμώξεων είναι περιορισμένα. Ο αδενοϊός είναι ο ιός που απομονώνεται συχνότερα από το αμνιακό υγρό σε σχέση με γνωστούς ιούς, όπως ο κυτταρομεγαλοϊός. Σκοπός της μελέτης μας ήταν να μελετηθεί η ανίχνευση του γονιδιώματος του αδενοϊού στον πλακούντα, να γίνει συσχέτιση με τον πρόωρο τοκετό και με την εύρεση στον πλακούντα ιστολογικών και ανοσοϊστοχημικών ευρημάτων φλεγμονής. Έγινε συλλογή και ανάλυση δειγμάτων πλακούντα με την αλυσιδωτή αντίδραση πολυμεράσης και ακολούθησε ιστολογική εξέταση και ανοσοϊστοχημική ανίχνευση του κοινού λευκοκυτταρικού αντιγόνου LCA με την χρήση του μονοκλωνικού αντισώματος CD45. Γονιδίωμα αδενοϊού απομονώθηκε στο 28% του συνόλου του δείγματος. Η ανίχνευση στον πρόωρο τοκετό είναι στατιστικά συχνότερη (P=0.002) σε σχέση με τους τελειόμηνους τοκετούς, ακολουθεί την εποχιακή κατανομή των λοιμώξεων του αναπνευστικού του ιού και είναι αντιστρόφως ανάλογη με την ηλικία κύησης του δείγματος. Οι πρόωροι αδενοθετικοί πλακούντες παρουσίασαν λαχνίτιδα και χοριοαμνιονίτιδα συχνότερα σε σχέση με τους τελειόμηνους αδενοθετικούς και τους πρόωρους αδενοαρνητικούς.
Αμερική 1945-1970
Authors: Κουντούρη Καλλιόπη
Published: August 2021

Ο στόχος της παρούσας διατριβής είναι να πραγματευθεί κριτικά τη σημασία, τη λειτουργία και το συσχετισμό μεταξύ εκφάνσεων του χρόνου (στιγμή, χρόνος θέασης, ιστορία, μνήμη, μύθος, κ.α.) του μεγέθους των έργων και της έννοιας της θνητότητας στο έργο του Αμερικάνου αφηρημένου εξπρεσιονιστή ζωγράφου Mark Rothko, με έμφαση στα έργα του από το 1948 ως το θάνατό του το 1970. Αποδελτιώνοντας σχετική βιβλιογραφία –ελληνική και ξένη- και μελετώντας συγκεκριμένα αρχεία στο διαδίκτυο, η διατριβή διαρθρώθηκε ως εξής. Αφετηριακά επιχειρήθηκε μια συνοπτική ανασκόπηση σε φιλοσοφικό-αισθητικές θεωρήσεις στους άξονες της διατριβής, από τον Πλάτωνα στον Adorno. Στη συνέχεια, με επίκεντρο την εξέταση ενός χαρακτηριστικού έργου του Mark Rothko και, ακολούθως, του τελευταίου του καλλιτεχνικού εγχειρήματος, του Houston Chapel, διαυγάστηκαν οι συσχετισμοί των 3 θεματικών αξόνων (χρόνος, μέγεθος, θνητότητα) στο ιστορικό-κοινωνικό συγκείμενο της αμερικανικής κοινωνίας (1945-70), στο πλαίσιο του αφηρημένου εξπρεσιονισμού και σε διαλεκτική με άλλους συγκαιρινούς καλλιτέχνες του Mark Rothko. Aφού καταδείχτηκαν τα παραπάνω, δόθηκε έμφαση, στα συμπεράσματα, στην ανάγκη επανανάγνωσης και επαναπραγμάτευσης του έργου του Mark Rothko σήμερα καθώς και στη σημασία των ερωτηματοθεσιών (αισθητικών, φιλοσοφικών, πολιτικοκοινωνικών) του καλλιτέχνη και στο φως της σύγχρονης τέχνης.
Ογκολογικά αποτελέσματα χορδεκτομής με CO₂ Laser σε Τ in situ και T₁ γλωττιδικά καρκινώματα
Authors: Κυριαζής Ιωάννης
Published: August 2021

Ο σκοπός της μελέτης ήταν να εκτιμηθεί η αποτελεσματικότητα της χορδεκτομής με laser διοξειδίου του άνθρακα στον τοπικό έλεγχο του ακανθοκυτταρικού καρκίνου πρωίμου σταδίου καθώς και η σύγκριση της χειρουργικής αυτής τεχνικής με προηγουμένως δημοσιευμένες μελέτες με χρήση εξωτερικής μερικής λαρυγγεκτομής. Τέλος, έγινε προσπάθεια να εκτιμηθεί η αξιοπιστία των ιστολογικών ορίων σε γλωττιδικούς καρκίνους μετά από χορδεκτομή με laser. Για το σκοπό αυτό, έγινε μια αναδρομική μελέτη σε 52 ασθενείς με γλωττιδικό καρκίνωμα σε πρώιμα στάδια δηλαδή είτε in situ (Tis) είτε σταδίου Τ1, οι οποίοι υπεβλήθησαν σε χορδεκτομή με laser, σύμφωνα με το προταθέν από την Ομάδα Εργασίας της Ευρωπαϊκής Λαρυγγολογικής Εταιρείας σύστημα. Τα αποτελέσματα συγκρίθηκαν με προηγουμένως δημοσιευμένες μελέτες όπου αντίστοιχα περιστατικά αντιμετωπίσθηκαν με ανοικτή ημιλαρυγγεκτομή. Τα αποτελέσματα συγκρίθηκαν ανάλογα με τον τύπο της χορδεκτομής και τα ιστολογικά όρια του αφαιρεθέντος ιστού. Δεκαέξι ασθενείς με Tis, τριάντα με καρκίνωμα τύπου T1a και 6 ασθενείς με καρκίνωμα τύπου T1b παρακολουθήθηκαν μετεγχειρητικά για 38 μήνες κατά μέσο όρο. Η χορδεκτομή τύπου I ήταν η συνηθέστερη τεχνική που εφαρμόσθηκε στα Tis, ενώ οι χορδεκτομές τύπου II και III ήταν οι συνηθέστερες στην αντιμετώπιση των καρκινωμάτων T1a και T1b. Από τις 6 υποτροπές, 4 αντιμετωπίσθηκαν εκ νέου με χορδεκτομή με laser και δύο με εξωτερική μερική λαρυγγεκτομή. Το ποσοστό της διατήρησης του λάρυγγα ήταν 100%. Υπήρξαν τρεις υποτροπές παρά τη διατήρηση ιστολογικά καθαρών ορίων. Τρεις (17%) από τους 18 ασθενείς με ιστολογικά ύποπτα όρια υποτροπίασαν. Το ποσοστό τοπικού ελέγχου με μια μόνο επέμβαση (46 [89%] από τους 52) ήταν χαμηλότερο από τους ασθενείς που υπεβλήθησαν σε μερική εξωτερική λαρυγγεκτομή. Ωστόσο, σε 46 (89%) από τους 52 ασθενείς αφαιρέθηκε τελικά λιγότερος ιστός με το laser απ ότι θα αφαιρείτο με μερική εξωτερική λαρυγγεκτομή. Συμπεραίνεται ότι, σε ασθενείς με γλωττιδικό καρκίνωμα πρωίμου σταδίου, η χορδεκτομή με Laser παρέχει εξαιρετικό τοπικό έλεγχο της νόσου σε τοπικό επίπεδο και επιτυγχάνει τη διατήρηση του λάρυγγα. Η στενή παρακολούθηση των ασθενών εκείνων που έχουν ύποπτα η θετικά ιστολογικώς όρια, μπορεί να αποτελέσει μια εναλλακτική λύση στην καθημερινή κλινική πράξη.
Περί της γενέσεως ελευθέρων ριζών κατά τη χειρουργική εκτομή πνευμονικού παρεγχύματος και η επίδραση αυτών επί της μετεγχειρητικής πορείας ασθενών με μη μικροκυτταρικό καρκίνο πνεύμονα
Authors: Μισθός Παναγιώτης
Published: August 2021

ΣΚΟΠΟΣ Προοπτική τυχαιοποιημένη μελέτη για τη διερεύνηση του ρολού τωνελευθέρων ριζών κατά την εκτομη πνευμονικού παρεγχύματος για μη μικροκυτταρικοκαρκίνο με αερισμό ενός πνεύμονα ΥΛΙΚΟ Καια ία επ\ 2001-2003 μελειΐ|θΐ|κυν76? fïfrBpVPir m οποίοι ταξινομήθηκαν ΠΡ 7 Ojirïftpr ΡληφβηπΓίν ftpiyjimvYπεριφερικού αίματος σε προκαθορισμένους χρόνους Μετρήθηκε η συγκέντρωσημαλονδιαλδευδης (MDA) στο πλάσμα ως δείκτης των συγκεντρώσεων τωνελευθέρων ριζών ΑΠΟΤΕΛΕΣΜΑΤΑ Η σύγκριση των ομάδων Δ Ε-Ζ έδειξεσημαντική αύξηση των επιπέδων MDA στο πλάσμα (ρ<0 001) κατά τΐ|ν επανεκπτυξητου ΥΠ ρουργημενού πνεύμονα |ΐεχρι και 17. mpgr μπ-ΓγνΡτρητικ-Γί Οτ m^vPA/TpmrrPirMDA στο πλάσμα κατά την επανεκπτυξη ήταν σημαντικά (ρ < 0 001) υψηλότερεςστην ομάδα Ζ σε σύγκριση με την ομάδα Ε και στην τελευταία σε σύγκριση με τηνομάδα Δ Κατά την πολυπαραγοντικη ανάλυση η ομάδα Ε αναδείχθηκε σε σημαντικόανεξάρτητο παράγοντα ανάπτυξης καρδιακών αρρυθμιών εΛ/ω η ομάδα Ζ σεσημαντικό ανεξάρτητο προδιαθεσικο παράγοντα για την ανάπτυξη αρρυθμιώνβρογχοσπασμου πνευμονικής υπέρτασης και καρδιακής ανεπάρκειας μετεγχειρητικάΣΥΜΠΕΡΑΣΜΑ 1) Η επανεκπτυξη του πνεύμονα οδηγεί σε ισχυρό οξειδωτικόstress το οποίο είναι ανάλογο του χρόνου διάρκειας της ατελεκτασιας/υποξιας 2) Τοοξειδωτικό stress ενέχεται στην αναπτυςη επιπλοκών απο το καρδιοαναπνευστικοσύστημα
Προετοιμασία ηπατικού παρεγχύματος με προσταγλανδίνη Ι2 πριν από την εκτέλεση ηπατεκτομής με αγγειακό αποκλεισμό
Authors: Γκαμαλέτσος Ευάγγελος
Published: August 2021

Η παρούσα διατριβή πραγματεύεται για πρώτη φορά την προεγχειρητικη χρήση ενός ανάλογου της προσταγλανδινης h για την προετοιμασία του ηπατικού παρεγχύματος πριν απο εκτεταμένη ηπατεκτομή Η μελέτη εκτελέστηκε σε χοίρους Υπήρξαν τρεις ομάδες των 7 χοίρων έκαστη στην πρώτη δε χορηγήθηκε προσταγλανδινη, ενω στη 2^ χορηγήθηκε στη συστηματική κυκλοφορία και στην 3*ι απευθείας στην πυλαία φλέβα πριν απο το χειρισμό Pringle Στα ζωα διενεργήθηκε εκτεταμένη ηπατεκτομή >50% (60-65%) με εφαρμογή αγγειακού αποκλεισμού (Pringle) για 40 λεπτά Οι παράμετροι που μετρήθηκαν περιλαμβάνουν ολο το φάσμα της βιοχημικής λειτουργίας του ήπατος, καθώς επίσης και τις κυττοκινες TNF-α, IL-la και IL-6 Κατά τη θανάτωση του ζώου την έβδομη μετεγχειρητική ήμερα ελήφθησαν βιοψίες ήπατος, που απεστάλησαν για ιστολογική μελέτη και μέτρηση πυρηνοκινησιων (PCNA) Απο τα αποτελέσματα εξήχθησαν στατιστικώς σημαντικές διάφορες, ανάμεσα στην ομάδα που δε χορηγήθηκε προετοιμασία και στις ομάδες εργασίας, για τις τιμές των ηπατικών ένζυμων, καθώς επίσης και για τις ιντερλευκινες τέτοιες που συνηγορούν υπέρ της αδιαμφισβήτητης βελτίωσης της ηπατικής λειτουργίας απο την προεγχειρητικη χορήγηση και Οραση της PGb Παράκληση
Η σχέση επιφάνειας-βάθους και ο δρόμος της μάσκας στην αρχιτεκτονική του 20ού αιώνα
Authors: Τσιλίκα Ευαγγελία
Published: August 2021

Στα πλαίσια της μεταμοντέρνας λογικής παρατηρείται η μετάπτωση της σημασίας του βάθους και η αντικατάστασή του από την επιφάνεια, ή από πολλαπλές επιφάνειες, αυτόνομες, αποσπασματικές, ή και εφήμερες, απαλλαγμένες από το χρέος της έκφρασης κάποιου βαθύτερου νοήματος. Η παρατήρηση αυτή γέννησε τον προβληματισμό γύρω από τον οποίο στρέφεται η παρούσα μελέτη. Μήπως το βάθος δε χάθηκε ανεπιστρεπτί; Μήπως τελικά στην εποχή της κυριαρχίας της επιφάνειας θα πρέπει να το αναζητήσουμε μέσα στην ίδια την επιφάνεια; Και τι χαρακτηριστικά θα έχει η επιφάνεια αυτή; Μέσα από το αρχιτεκτονικό έργο του Marcel Breuer, αλλά και τις θεωρητικές του απόψεις για την αρχιτεκτονική, καταφέραμε να μεταφέρουμε τα ερωτήματα αυτά στο πεδίο της αρχιτεκτονικής. Η μέθοδος που χρησιμοποιήσαμε ήταν αυτή της δυαδικής ανάλυσης εστιάζοντας στη διαζευκτική σχέση μεταξύ της επιφάνειας και του βάθους, προχωρήσαμε σε μια κατηγοριοποίηση των κυρίων τροπών έκφρασης του βάθους στην αρχιτεκτονική πρακτική, δημιουργώντας ένα σχήμα τεσσάρων μοντέλων βάθους. Πρόθεση μας ωστόσο δεν ήταν η αποκατάσταση της πρότερης ιεραρχικής τάξης του συγκεκριμένου δίπολου στη σημερινή αρχιτεκτονική σκέψη, αλλά η ανάδειξη του πολυσήμαντου χαρακτήρα της αρχιτεκτονικής, τον οποίο δεν πρέπει να της στερήσουμε εμμένοντας σε μια τεχνητή κατηγοριοποίηση. Ολοκληρώνοντας λοιπόν τη νοητική μας ανάλυση με τα τέσσερα μοντέλα βάθους, επιστρέφουμε σε μια περισσότερο ολιστική αντιμετώπιση της αρχιτεκτονικής, επιστρέφουμε και σε μια λογική που δεν πριμοδοτεί, δεν αλλάζει, και δεν απορρίπτει κάποιον από τους δύο αντιθετικούς όρους, αλλά τους θέλει να συνυπάρχουν με όλη τους την ένταση σε μια νέα κατάσταση. Την κατάσταση αυτή την ονομάσαμε μάσκα.
Η απόδοση στην ελληνική γλώσσα και ακολούθως η αξιολόγηση και η στατιστική τεκμηρίωση της εγκυρότητας του κλινικού ερωτηματολογίου DASH, της αμερικανικής ορθοπαιδικής εταιρείας AAOS, στην ελληνική του μορφή, σε δείγμα εκατό Ελλήνων ασθενών με παθήσεις στο άνω άκρο
Authors: Γκουδέλης Γεώργιος
Published: August 2021

O σκοπός της διατριβής αυτής είναι η μετάφραση από την Αγγλική στην Ελληνική γλώσσα και η προσαρμογή του στην κουλτούρα και τον τρόπο ζωής των Ελλήνων του ερωτηματολογίου DASH (The Disabilities of the Arm Shoulder and Hand) της Αμερικανικής Ορθοπεδικής Εταιρείας που αφορά στην αξιολόγηση της λειτουργικής ικανότητας του άνω άκρου. Ακολούθως διενεργείται η στατιστική τεκμηρίωσης αυτού όσον αφορά στο κύρος (validity) και την αξιοπιστία (reliability) σε 100 Έλληνες ασθενείς και η σύγκρισή του με το ήδη τεκμηριωμένο διεθνώς ερωτηματολόγιο SF-36 το οποίο αξιολογεί την σε σχέση με την υγεία ποιότητα ζωής των ασθενών με προβλήματα του μυοσκελετικού συστήματος. Ο παράγοντας αξιοπιστίας internal consistency των 30 ερωτήσεων του DASH εκτιμώμενος από τον δείκτη Cronbach ήταν 0,96 η οποία φανερώνει την μεγάλη αξιοπιστία και τα αμελητέα λάθη μέτρησης των μεταφρασμένων DASH. Η αξιοπιστία καθορίστηκε υπολογίζοντας 4 παράγοντες: 1) τον συντελεστή συσχέτισης του Pearson, 2) t-test κατά ζεύγη, 3) συντελεστή συσχέτισης του Kental tau-b και 4) δείκτη Cohen Kappa. Η μελέτη αξιολόγησης της εγκυρότητας έγινε με τρείς παραμέτρους: 1) Construct validity, 2) treatment effect validity, 3) known group validity. Η Ελληνική έκδοση του DASH και το Quick DASH είναι διαθέσιμες στο διαδίκτυο και μπορούν να χρησιμοποιηθούν στην κλινική πρακτική ή την έρευνα.